מרקוס רשפורד

מרקוס רשפורד (באנגלית: Marcus Rashford; נולד ב-31 באוקטובר 1997) הוא כדורגלן אנגלי המשחק בעמדת הקיצוני והחלוץ במנצ'סטר יונייטד ובנבחרת אנגליה. רשפורד נולד וגדל בעיר מנצ'סטר. הוא החל לשחק בגיל חמש בבית הספר לכדורגל פלטשר מוס ריינג'רס, בית הספר בו גם גדל החלוץ דני ולבק. בגיל שבע הצטרף לאקדמיית הכדורגל של מנצ'סטר יונייטד. רשפורד שיחק בכל קבוצות הילדים והנוער של מנצ'סטר יונייטד. ב-21 בנובמבר 2015 נמנה לראשונה על סגל הקבוצה הבוגרת של יונייטד כשישב על הספסל בניצחון 1–2 על ווטפורד. את הופעת הבכורה שלו במדי מנצ'סטר יונייטד ערך ב-25 בפברואר 2016. הוא פתח בהרכב יונייטד על חשבונו של החלוץ אנתוני מרסיאל שנפצע במהלך חימום ורשם צמד שערים בניצחון 1–5 על מיידטלנד מליגת העל הדנית במסגרת משחק הגומלין בשלב 32 הגדולות של הליגה האירופית. שלושה ימים לאחר מכן ערך את הופעת הבכורה שלו בפרמייר ליג, כשפתח בהרכב בניצחון 2–3 על ארסנל, כשבאותו משחק כבש צמד שערי בכורה בליגה. ב-20 במרץ כבש לזכות מנצ'סטר יונייטד בניצחון 0–1 על מנצ'סטר סיטי, ובכך הפך לשחקן הצעיר ביותר שכובש שער בדרבי של העיר מנצ'סטר. ב-14 באפריל כבש את שער היתרון בניצחון 1–2 של מנצ'סטר על ווסטהאם יונייטד בשלב רבע גמר הגביע האנגלי. עד תום עונת הפרמייר ליג כבש רשפורד חמישה שערים ב-11 הופעות. ב-30 במאי 2016 האריך את חוזהו ביונייטד בחמש שנים עם אופציה לעונה נוספת. ב-28 באוגוסט 2016 עלה כמחליף וכבש לזכות יונייטד את שער הניצחון 0–1 בתוספת הזמן נגד האל סיטי. בעונה זו רשם שער ליגה נוסף בהפסד יונייטד 1–3 לווטפורד. באותה עונה (עונת 2016/17) הבקיע 11 שערים בכל המסגרות וזכה עם הקבוצה בגביע הליגה ובליגה האירופית. הוא אף פתח בהרכב הקבוצה למשחק הגמר, בו גברה 0–2 על אייאקס. ב-1 ביולי 2019 האריך את חוזהו בקבוצה עד לשנת 2023 עם אופציה לעונה נוספת, וירוויח כ-300 אלף ליש"ט בשבוע. ב-28 באוקטובר 2020, במסגרת המחזור השני של עונת 2020/2021 בליגת האלופות, כבש שלושער בניצחון של יונייטד 5–0 על ר.ב. לייפציג. היה זה השלושער השני אי פעם שנכבש על ידי מחליף במנצ'סטר יונייטד, הראשון היה מאמנו, אולה גונאר סולשיאר, שעשה זאת בפרמייר ליג ב-1999. הוא הפך לשחקן השישי של יונייטד שכובש שלושער במסגרת ליגת האלופות, והראשון מאז רובין ואן פרסי שעשה זאת ב-2014. בעונת 2022/2023 כבש 17 שערי ליגה, בכך השווה את שיאו האישי מעונת 2019/2020. רשפורד ידוע באקטיביזם ובתרומות שלו, כאשר במהלך התפרצות נגיף הקורונה בממלכה המאוחדת הוביל מאבק נגד החלטת הממשלה לבטל סבסוד ארוחות לילדים הזקוקים לכך בבתי הספר בבריטניה, עד שלבסוף ההחלטה שונתה. רשפורד אף זכה לאות כבוד ממלכת אנגליה. רשפורד גדל בכל נבחרות הנערים של אנגליה, ולזכותו הופעה אחת בנבחרת אנגליה עד גיל 20. ב-17 במאי הוא זומן לסגל הנבחרת הרחב של אנגליה ליורו 2016. ב-27 במאי 2016, בהופעת הבכורה שלו במדי נבחרת אנגליה, כבש את שער היתרון בניצחון 1–2 על אוסטרליה והפך לכובש הצעיר ביותר בהיסטוריה של נבחרת אנגליה. ב-31 במאי 2016, הוא נכלל בסגל נבחרת אנגליה הסופי ליורו 2016 בצרפת ושותף בשני משחקים כמחליף. ב-6 בספטמבר 2016 ערך הופעת בכורה בנבחרת אנגליה הצעירה וכבש שלושער בניצחון אנגליה 1–6 על נורווגיה. הוא נכלל בסגל הנבחרת ליורו 2021. משחק הגמר מול איטליה, הוכרע בבעיטות עונשין לטובת האיטלקים. רשפורד, שהיה אחד הבועטים, היה גם מאלה שהחמיצו. הוא נכלל בסגל נבחרת אנגליה לטורניר מונדיאל 2022. במשחקו הראשון, מול נבחרת איראן, נכנס כמחליף בדקה ה-71 והבקיע לאחר 25 שניות. במשחקו השלישי בטורניר, מול נבחרת ווילס, פתח בהרכב והבקיע צמד. מעודכן ל-3 במרץ 2024 הופעות בליגה האירופית הופעה במגן הצדקה הופעות בליגת האלופות הופעה בסופר קאפ האירופי שש הופעות ושישה שערים בליגת האלופות, שבע הופעות ושני שערים בליגה האירופית מעודכן ל-20 בנובמבר 2023 מנצ'סטר יונייטד גביע ה-FA: ‏ 2015/2016 2023/2024 מגן הקהילה: 2016 הליגה האירופית: 2016/2017 גביע הליגה האנגלית: 2016/2017 2022/2023 נבחרת אנגליה אליפות אירופה בכדורגל: סגנות 2020 ליגת האומות: מקום שלישי 2018/2019 אישיים שחקן החודש בפרמייר ליג (4): ינואר 2019, ספטמבר 2022, ינואר 2023, פברואר 2023 נבחרת העונה של הליגה האירופית: 2019/2020 שער העונה של מנצ'סטר יונייטד: 2019/2020 (נגד צ'לסי, 30 באוקטובר 2019) תארים מיוחדים חבר (MBE) במסדר האימפריה הבריטית: 2020 שחקן השנה ע"ש סר מאט באזבי:2022/23 מדיה וקבצים בנושא מרקוס רשפורד בוויקישיתוף אתר האינטרנט הרשמי של מרקוס רשפורד (באנגלית) מרקוס רשפורד, ברשת החברתית פייסבוק מרקוס רשפורד, ברשת החברתית אקס (טוויטר) מרקוס רשפורד, ברשת החברתית אינסטגרם מרקוס רשפורד, באתר Transfermarkt מרקוס רשפורד, באתר Soccerway מרקוס רשפורד, באתר BDFutbol מרקוס רשפורד, באתר WorldFootball.net מרקוס רשפורד, באתר National Football Teams מרקוס רשפורד, באתר FootballDatabase.eu מרקוס רשפורד, באתר ESPN פרופיל השחקן, באתר הרשמי של מנצ'סטר יונייטד מיכאל יוכין‏, עכשיו אני: הפריחה המחודשת של מרכוס רשפורד במנצ'סטר יונייטד, באתר וואלה, 16 בפברואר 2023 "Treble for Rashford as Man Utd thump Leipzig". BBC Sport (באנגלית בריטית). נבדק ב-2020-10-30. Rashford gets United's first hat trick since RVP, Messi hits 70: UCL stats from Matchday 2, ESPN.com, ‏29 באוקטובר 2020 (באנגלית) מערכת ספורט היום, רשפורד זכה לאות כבוד מהמלכה, באתר ישראל היום, ‏10 באוקטובר 2020 England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית)